As Afrikaner het hy soveel kultuur met ander gedeel en sy vermoë om ervaringe oor te vertel het hom in vele harte laat inkruip. Nou is hy weggeneem en sy plek is leeg. Ons sal hom baie mis.
Pieter Pieterse, welbekende skrywer, bobaas kok, grapmaker, storieverteller... en diepgewortel in die Weskus. Hy wat die ou kindertjies vir uitstappies neem, langs die see loop, wat bewys dat die klein dingetjies in die lewe soveel kan saak maak... as ons net die tyd vat om dit raak te sien. Ek het Pieter 'n paar jaar gelede op Robbeneiland ontmoet waar hy met 'n televisie opname besig was. Dit was dus vir my 'n groot voorreg om weer vir Pieter te ontmoet, te luister na sy stories en te weet dat die man 'n hart van goud het. Ons het baie in gemeen: die liefde vir die Weskus, die mense en kultuur, die see en natuurlewe, seekos en Die Taal. Ek is ook 'n Ingils(vrou), so vergewe my as ek hier en daar so 'n paar foutjies maak. Ek sê maar net... want 'n Ingilsman kan ook baie lief wees vir Die Taal...